A turizmus legnagyobb problémája a munkaerőhiány, amely már a menedzseri szinten is fenyeget, vagyis nincs más út, mint a komoly bérfejlesztés, amivel itthon, illetve az ágazaton belül lehet tartani a dolgozókat - közölte a VG szerint a Turizmus és profit 2017 című konferencián Flesch Tamás, az MSZÉSZ alelnöke.

Ennek fedezetét az áfa-csökkentés mellett a szervízdíj bevezetése jelentheti, amitől a szállodaszövetség alelnöke szerint transzaprensebb is lehet a vendéglátás.

Bár a napokban közzétett adótörvény-módosítási tervezetében nem szerepel a szálláshely-szolgáltatás 18 százalékos áfájának csökkentése, a szervezet tovább dolgozik és tárgyal a Magyar Turisztikai Ügynökséggel a ratifikálásra váró lobbianyag tartalmáról, amelyben 5+1 százalékos (5 százalék áfa és 1 százalék marketing hozzájárulás) javaslat szerepel - tette hozzá Flesch Tamás.